Den Vest-Sjællandske Avis, 1831-01-04
En pludselig overveiende Kulde lægger ofte de besværligste Hindringer i Veien for Menneskenes Foretagender og tilintetgiør de største Planer, en trykkende Hede, som slapper Menneskenes Kræfter udtørrer Landene og berøver Menneskene Livets første Nødvendigheder, frembringer lignende Virkninger, derfor lykkes krigeriske Foretagender i de meget hede og tørre Lande ligesaa sieldne som i de meget kolde; alle Forsøg paa at giøre store Erobringer i Arabien og det indre Afrika have stedse været forgiæves og Heden paa Mesopotamiens Sletter var i det mindste for Romerne stedse en Hovedhindring for med Fasthed at kunne udvide deres Erobringer imod Østen. 22. Men ikke allene Kulden og Heden bevirker forbigaaende Forandringer i den Dunstkreds, som omgiver Jorden; dens Tilstand er ogsaa foranderlig i Henseende til dens Stilhed og dens Bevægelse, dens Fugtighed og dens Tørhed, og hvormange Forandringer vise sig ikke i den ved de Meteorer, som nu opstaae i den og nu undergaae; ved de tykke Taager, som formørke; de frygtelige Uveir, som reise sig paa dens Hvælving; de klare Lyn, som giennemblinke den var det givet Menneskets Fornuft fra et høiere Stand, punkt at overskue Jordens Overflade, og dens Beboeres Foretagender, og tillige Forandringerne i den Dunstkreds, som indhyller den; med hvilken Beundring vil den da ikke erkiende hvor ofte og hvormeget Begivenhederne i de lavere Regioner bestemmes efter de, som foregaae i de høiere. - Hvilken Parallelisme. - Hvor passende er ikke en uroelig Dunsikreds til et uroeligt Menneskeliv En Krigsflaade skal udløbe til et vigtigt Foretagende, eller et Skib afgaae med en afgiørende Efterretning eller Ordre; og en vedvarende Stilhed i Luften eller Modvind, hindrer begge fra at opfylde deres Bestemmelse. To Flaader seile imod hinanden til Angreb, og de afholdes enten derfra ved en pludselig Vindstille eller adsplittes af Stormen; selv paa Landjorden giver Historien os Leilighed til at betragte Jndflydelsen, af Luftens Stilhed og Bevægelse paa de politiske Begivenheder. Perser-Kongen Cambyses mistede paa sit Tog ind i Lybien 50,000 Md., formodentligen ved at den giftige Vind Chamsin, som der er ofte herskende, har pludselig reist sig, eller ved at en Orkan har oprørt Ørkenens Flyvesand. En heftig Storm fra Østen, som reiste sig i Alperne, hialp Theodosius den Store til at overvinde sin Medbekler Eugenius, efterat denne næsten syntes at have faaet Overhaand, ved det at den blæste Fienderne Støvskyer i Ansigtet, bragte deres Slagtorden i Forvirring og giorde deres Kastespydde uvirksomme. - Da Philip den anden erfarede sin uovervindelige Flaades Ødelæggelse, sagde han, at han havde udsendt den for at slaaes med Englænderne; men ikke med Elementerne. Ligeledes have andre forbigaaende Forandringer. i Atmosphæren ofte frembragt de mærkværdigste Virkninger paa Menneskenes Foretagender. Nu har et Meteor paa Himmelen, et pludseligt opkommende Uveir indjaget Menneskene Frygt, og ved Hielp af den Magt, som Overtroen har over deres Siæle, afholdet dem fra deres Foretagender; til en anden Tid har en vedholdende Regntid standset krigførende Hæres Operationer, udbredet Sygdomme iblandt dem og bragt de største Foretagender til at gaae tilbage, man tænke allene paa den allierede Østerrigske og Preussiske Armees Skjebne i Efteraaret 1792 under Feldttoget i Champagne mod Paris. – En tyk Taage som til rette Tid har nedladt sig og bedækket Jordens Overflade har skiult saadanne Expeditioner, som have havt den største Jndflydelse paa Menneskeslægten Skjebne, og uden de skulde have mislykkedes. Da Napoleon foretog sig sit oventyrlige Tog til Ægypten og seilede forbi Candia, skiulede en tyk Taage den Franske Flaade for den Engelske, som i en Afstand af 6 Mile krydsede for at finde og ødelægge den. Havde denne ikke indtruffet tilligemed et Havblik, som tre Dage tilforn forsinkede den Franske Flaades Fart, og uden hvilket, den skulde have stødt lige paa den Engelske; hvilke Begivenheder vare da ikke mødte, og hvilke andre udeblevne? Europas, ja hele Menneskeslægtens Skjebne var bleven derved aldeles forandret.